(คดีบรู๊คฟิลด์ เด็กถูกสิงพูดจาหยาบคาย)
(8/14/80 เวลาผ่านไปแล้ว: 1 นาที 05 วินาที)
(สารคดีเรื่องนี้มีฉากที่สร้างขึ้นใหม่ จากเหตุการณ์ที่บันทึกไว้)
ไม่
นี่แม่เอง
ควายเอ๊ย
(เสียงที่อัดกับรูปภาพเป็นของจริง)
มันคือการเผชิญหน้ากันของฝ่ายดีและฝ่ายชั่ว
และที่ที่ฝ่ายชั่วเลือกคือคอนเนตทิคัต
(คุ้มกันปีศาจ)
ผมชื่อเดวิด แกลตเซล
ตอนอายุ 11 ผมถูกปีศาจเข้าสิง
พรุ่งนี้จะมีการไต่สวนคดีฆาตกรรมสุดแปลก ที่แดนเบอรี่ รัฐคอนเนตทิคัต
ประเด็นสําคัญของคดีนี้คือ คํากล่าวอ้างว่าโดนปีศาจสิง
ทนายที่ว่าความให้เด็กวัยรุ่นคอนเนตทิคัต จะพิสูจน์ข้อเท็จจริงนั้นครับ
(กรมตํารวจบรู๊คฟิลด์)
ผมถามว่า "พาผมมาทําไมที่นี่" เขาตอบว่า "นายฆ่าเพื่อนนายเมื่อกี้"
ชายที่ถูกจับข้อหาฆาตกรรมในคอนเนตทิคัต บอกว่าเขาจะให้การต่อศาลว่าเขาบริสุทธิ์
เนื่องจากถูกปีศาจสิงในขณะก่ออาชญากรรม
ถามจริง
ดื่มเหล้า แทง
หลักฐานคดีชัดมาก
ตลก
เรื่องราวเริ่มขึ้นในบ้านตรงสุดถนนนี้
เป็นบ้านที่ลูกชายอายุ 11 ของคู่รักคู่หนึ่งในบรู๊คฟิลด์เริ่มมีพฤติกรรมแปลกๆ
ลุกขึ้น
ผมไม่อยากให้คนอื่นมีภาพจํา ว่าผมคือเด็กอายุ 11 คนนั้นที่โดนเข้าสิง
แกตาย
แต่ผมก็ต้องรับมือกับมันทุกวัน
แกทําอะไรลูกพระเจ้าไม่ได้หรอก
พระเยซูจะต้องตายในนรก
ผมไม่เคยคุยเรื่องนี้กับใคร
เป็นความลับครับ
ความลับที่ไม่อยากบอกใคร
ข้าแต่พระบิดา ผู้ทรงสถิตในสวรรค์...
โปรดประทานอาหารประจําวัน แก่ข้าพเจ้าทั้งหลาย...
(พิพากษาปีศาจ)
แกตาย
อาเมน
(คลิปครอบครัวแกลตเซลที่ถ่ายที่บ้าน)
ผมจะเล่าเรื่อง
ที่โดนปีศาจสิงกับฆาตกรรมให้ฟัง
และก็เรื่องอาร์นี่ จอห์สัน
ผมอยากให้เรื่องราวของครอบครัวถูกถ่ายทอด
ตามความเป็นจริงแบบที่ควรเป็น
ผมรู้ว่ามีคนแต่งเรื่อง
(เดวิด แกลตเซล)
ผมไม่โอเคนะ
ผมอยากแจกแจงข้อเท็จจริง
ตอนอายุ 11
ผมเป็นคนเงียบๆ
ชีวิตตอนนั้นดีเลยแหละ
เล่นกับพวกพี่ๆ
เป็นช่วงเวลาที่ดีที่สุดในชีวิต
ผมเป็นลูกคนกลาง
ขี้น้อยใจตามประสาลูกคนกลาง
(อลัน แกลตเซล พี่ชายของเดวิด)
พี่ชายผมชื่อคาร์ล
เขา...
เป็นคนที่เข้าด้วยได้ยากมากๆ
บางครั้งเขาก็โง่
ทําให้ชีวิตยุ่งยาก
สมัยนั้นอลัน...
(คาร์ล แกลตเซล พี่คนโตของเดวิด)
ไม่ใช่แบบที่เป็นในตอนนี้
ผมกับเดวิดมักจะไปช่วยพ่อทํางานในอู่
ส่วนอลันไม่ชอบให้เนื้อตัวสกปรก
ส่วนใหญ่อลันเลยอยู่กับแม่
บอกเลยว่าอลันทําเค้กอร่อยมาก
เพียงแต่ว่า...
เขาต่างจากเรานิดหน่อย
ตอนนั้น...
ครอบครัวเราไม่ได้อเมริกันจ๋า
แต่ก็อยู่กันแบบปกติสุขทั่วไป
ทุกอย่างเริ่มขึ้น ตอนเด็บบี้พี่ผมไปเจอบ้านหลังหนึ่งที่นิวทาวน์
พี่เด็บบี้จะย้ายไปอยู่ที่นั่นกับอาร์นี่ แฟนเธอ
ผมกับเด็บบี้ตื่นเต้นมากที่จะได้ย้ายไปอยู่ด้วยกัน
(อาร์นี่ เชเยนน์ จอห์นสัน แฟนเด็บบี้)
เราวางแผนจะแต่งงานในฤดูใบไม้ผลิ เราเตรียมจะจัดงานแล้วด้วย
เรารอจะแต่งงานกันแล้วตอนนั้น
(2 กรกฎาคม 1980)
2 กรกฎา
เด็บบี้เจอบ้านเช่าที่น่าอยู่ในนิวทาวน์
ผมเสียใจนิดหน่อยที่ต้องเห็นพวกเขาย้ายออกไป
เด็กอายุ 11 แล้วตอนนั้นพี่สาวจะย้ายออก
ผม พี่อลัน และพี่คาร์ล ไปช่วยสองคนนั้นย้ายเข้าบ้านใหม่
บ้านแปลกๆ
เหมือนมีอะไรไม่รู้แปลกๆ
ฉันมอบหมายงานให้พี่น้องแต่ละคน
ฉันให้เดวิดไปที่ห้องนอนใหญ่ ฉันเอาไม้กวาดให้เขา
(เด็บบี้ แกลตเซล พี่สาวเดวิด พูดไว้ในปี 2005)
แล้วก็ขอให้เขากวาดห้องให้
ฉันทิ้งเขาไว้คนเดียวในห้อง
แล้วฉันก็ทําสิ่งที่ฉันต้องทํา
ทําความสะอาด ขัดนั่นนี่
แล้วสักพักเดวิดก็วิ่งออกจากบ้าน
เขาดูกลัว ไม่รู้ว่ากลัวอะไร
เดวิดพูดว่า "แม่ ผมอยากกลับบ้าน"
แม่ก็ตอบว่า "ยังกลับไม่ได้ เราต้องจัดของให้เสร็จก่อนแล้วถึงจะกลับได้"
เดวิดก็ "ผมอยากกลับเลย"
ผมอยากออกไปจากบ้านหลังนั้น
ออกจากที่ตรงนั้น ออกไปให้ไกลที่สุด
ผมไม่ได้บอกใครว่าเพราะอะไร
เรากลับถึงบ้าน กินข้าวเย็นกัน ไม่มีปัญหาอะไร
แม่ทําอาหารเก่ง
(คลิปครอบครัวแกลตเซลที่ถ่ายที่บ้าน)
แม่เป็นลูกครึ่งฮังการี
กับอิตาลี
แม่เลยทําอาหารเก่ง
แต่วันนั้นเดวิดเจอเรื่องไม่ดี
มีบางอย่างทําให้เขากลัว
ผมถามเขาว่า "เป็นอะไร"
ผมจําได้ว่าตอนนั้นผมนั่งอยู่ที่โต๊ะ
แล้วก็อธิบายว่าเช้านั้นเกิดอะไรขึ้น
(เช้าวันนั้น)
ผมอยู่ในห้องนอนคนเดียว
แต่ผมรู้สึกถึงอะไรบางอย่าง
แล้วผมก็โดนผลักหงายหลังลงบนเตียง
ผมเห็นบางอย่าง
มันเหมือนปีศาจแบบชุดฮาโลวีนเลย
ตามันดํามาก ดําสนิท เหมือนก้อนถ่าน
ผมกลัวมาก
แล้วเดวิดก็บอกว่า "หลังจากนั้นมันก็พูด"
ฉันถามเดวิดว่า "มันบอกนายว่าอะไร"
"มันบอกว่าให้ระวัง"
ฉันก็ถามว่า "ระวังอะไร"
เดวิดบอกฉันย้ําๆ ว่า
"มันจะเอาวิญญาณผมไป"
เดวิดบอกว่า "มันจะมาหาผม มันบอกผมว่างั้น"
"พี่ต้องช่วยผม"
ผมถามเดวิดว่า "ได้หยิบอะไรในตู้ยารึเปล่า"
เขาตอบว่า "ไม่ ผมพูดเรื่องจริง"
ตอนแรกเราไม่เชื่อเขา
แม่แบบ "ดึกแล้ว
เดวิดฝันรึเปล่า"
จูดี้บอกว่า "เอาละ พอๆ ได้เวลานอนแล้ว ไปพักผ่อน
พรุ่งนี้เช้าค่อยว่ากันใหม่"
ต่อมาในคืนนั้น
ผมรู้สึกแปลกๆ
ผมเห็นอีกแล้ว
มีอะไรไม่รู้กําลังมา
ผมเริ่มกลัว
เพราะผมเห็นมันเข้ามาใกล้บ้านเรื่อยๆ
รู้สึกได้เลยว่ามีบางอย่างมองอยู่
ผมเห็นอะไรไม่รู้เหมือนคน
พอมองอีกที...
หายไปไหนไม่รู้
คืนนั้น
ผมลืมตานอนแทบทั้งคืนในความมืด
จูดี้เป็นห่วงเดวิด
เลยโทรหาคุณพ่อเดนนิส แล้วก็เล่าเรื่องที่เกิดขึ้นให้ฟัง
เธอขอคุณพ่อให้มาอวยพรบ้าน
ขอให้พระเจ้าคุ้มครองคุณพ่อเช่นกัน
แม่ผมเคร่งศาสนา
แม่ให้เราเข้าพิธีศีลมหาสนิทกับพิธีศีลกําลัง เพราะเราเป็นคาทอลิก
เราเชื่อเรื่องพระเจ้าและปีศาจ
ตอนคุณพ่อเดนนิสมาที่บ้าน
เขาเอาน้ํามันศักดิ์สิทธิ์มาด้วย
เอาน้ําเสกมา
และก็ธูป
ในนามของพระบิดา พระบุตร...
เขาใช้ที่ผมบอกไป อวยพรทั้งบ้าน ทุกห้อง ชั้นบน ชั้นล่าง
เรานึกว่าจบแล้ว
ขอสวดมนต์ขับไล่ปีศาจร้าย...
แต่กลายเป็นว่า
เพิ่งเริ่ม
ตายแล้ว
ตอนนั้นตีสาม
เดวิดร้องออกมาสุดเสียง
"มันจะมาหาผม มันจะลงโทษผม"
บ้านสั่น
เหมือนมีคนขับรถบรรทุกเข้ามาในบ้าน
เสียงเหมือนยูเอฟโอลงจอดบนหลังคาบ้าน
มันคืออะไรไม่รู้ เอาเป็นว่ามันอยากให้รู้ว่ามันมาแล้ว
ไฟเริ่มติดๆ ดับๆ
แล้วก็มีเสียง...
แก้วตก แก้วแตก
เดวิดสติแตกและตะโกนว่า "มันมาแล้ว มันอยู่ข้างบนบ้าน"
เดวิดบอกว่า "อย่าเปิดประตู
มันคือวิญญาณร้าย"
เสียงปึงปัง 30 40 วินาทีได้...
แล้วก็เงียบลง
ตกใจหมด
ผมกลัวมาก
เราเจอผีเล่นงานเข้าให้
และเราไม่รู้จะจัดการมันยังไง
เรารู้เลยว่าต้องหาคนช่วย
ตอนนั้นเพื่อนบ้านที่อยู่หลังถัดไป
เค้าดูดวงโดยใช้ไพ่ยิปซี
เค้าบอกว่า "แม่สามีบอกว่า เธอเคยไปหาหมอผีเมื่อสองปีก่อน
พวกเขาน่าจะช่วยได้"
เด็บบี้ก็แบบ "ตอนนี้ใครช่วยได้เอาหมด"
เราจะไม่ยอมให้ใคร
ผีที่ไหน หรือใครที่ไหนมาไล่เราออกจากบ้าน
มันคือบ้านเราอะค่ะ
อะไรก็ตามที่อยู่ในบ้านโดยไม่ได้รับเชิญ
เราจะกําจัดมันออกไปไม่ทางใดก็ทางหนึ่ง
แขกรับเชิญพิเศษในคืนนี้
เป็นนักล่าผีมา 32 ปี
และช่วยกรณีบ้านผีสิงกับปีศาจสิง มามากกว่า 3,000 กรณี
และเคยไล่ผีมาแล้วหลายครั้งทั่วโลก
ตั้งใจฟังให้ดีและตัดสินใจกันเอาเองครับ
ทุกท่านครับ เชิญพบกับนักล่าผี เอ็ด และลอร์เรน วอร์เรนครับ
ตอนเป็นเด็ก ผมภูมิใจในตัวปู่กับย่ามาก
ผมเห็นพวกเขาในหนังสือพิมพ์ ทีวี
เป็นอะไรที่เจ๋งมาก
แต่ในอีกแง่หนึ่ง
ผมก็เป็นเด็กแปลกเพราะมีปู่ย่าที่ทํางานเกี่ยวกับผี
(คริส แม็กคินเนล หลานของเอ็ดกับลอร์เรน วอร์เรน)
ผมไม่ได้อยู่ๆ ตื่นมาแล้วแบบว่า
"ฉันอยากเป็นนักปีศาจวิทยา"
ผมเกิดมาเป็นนักปีศาจวิทยา
ตอนเป็นเด็ก ผมถามแม่ชีกับบาทหลวงว่า
"เรื่องผีนี่ยังไง เรื่องเหนือธรรมชาติเนี่ย มันเรื่องจริงเหรอ
มันคือปีศาจจริงเหรอ"
นิกายคาทอลิกสอนเราว่าสิ่งเหล่านี้มีอยู่จริง
ส่วนย่าผมมีประสบการณ์อีกแบบ
- ฉันได้ยินเสียงหัวเราะ ฉันไม่ - เสียงหัวเราะเหรอ
ฉันไม่ค่อยเข้าใจ ได้ยินนะ...
เสียงหัวเราะผู้ชายหรือผู้หญิง
ฉันไม่เข้าใจว่าทําไมพวกคุณไม่ได้ยิน
ฉันได้ยินชัด...
มันดังมากเลยนะในนี้
เขาบอกว่า "ถ้าอยากล่าเสือ ก็ต้องไปตรงที่ที่เสืออยู่"
ไปหาแสงสว่าง คาริสสา
ฉันมาช่วยเธอ
แต่พวกเขาก็ไม่ได้ดัง
จนกระทั่ง...
ชายหนุ่มฆ่าพ่อ แม่ และพี่น้องสี่คนอย่างเลือดเย็น
เพราะมีเสียงบอกให้เขาทํา
เรื่องนี้กลายเป็นที่มาของหนังสือขายดี กับหนังชื่อว่าผีทวงบ้าน
ผมกับลอร์เรน...
เคยไปบ้านผีสิงมาหลายร้อยหลัง
เราสัมภาษณ์ผู้คนมากมายทั่วโลก
จากหนึ่งถึงสิบ
อมิตี้วิลล์นี่ผมให้สิบเลยครับ
ผีทวงบ้านเป็นหนังที่ดังไปทั่วโลก
ปู่กับย่าผมดังทั่วโลกจากเรื่องนั้น
เบอร์สอง
ตลกดีที่บางอย่างที่น่ากลัวกลายเป็นเรื่องดีซะงั้น
ขอบคุณครับคุณเอ็ด
หลังจากนั้นมันช่วยได้หลายครอบครัวจริงๆ
เราได้รับจดหมายเยอะมาก
จากคนที่เขียนมาเล่าถึงปัญหา
ที่อยู่อะไรครับ
ตู้ไปรษณีย์นะคะ ส่งไปที่ครอบครัววอร์เรน เอ็ด และลอร์เรน วอร์เรนค่ะ
ตู้ไปรษณีย์ 41
มอนโร รัฐคอนเนตทิคัต 06468
เด็บบี้โทรหาเอ็ดกับลอร์เรน
เอ็ดรับ
เด็บบี้เล่าให้ฟังว่าเธอเป็นใคร แล้วก็ถามว่า "ช่วยเราได้มั้ย"
เอ็ดถามว่า "พาเอ็ดไปหาหมอรึยัง"
เราตอบว่า "ยัง"
เอ็ดถามต่อว่า "ผมพาหมอไปด้วยได้มั้ย"
พวกเขาขับเชฟวี่เชเวตต์มา
เอ็ด วอร์เรนเป็นคนที่น่ารักมากๆ
คําพูดเขาทําให้รู้สึกสบายใจ เขาเป็นคนมั่นใจ
เขาทําให้เรารู้สึกปลอดภัยขึ้น
ส่วนลอร์เรนพูดจานุ่มนวลและพูดชัดถ้อยชัดคํา
จูดี้แบบว่า "ดีใจมาก
ดีใจจริงๆ ที่พวกคุณมา และดีใจที่ได้เจอพวกคุณ"
หมอพาเดวิดไป
และวัดความดันเขา
เขาถูกทดสอบสภาพจิตใจด้วย
ซึ่งผลออกมาว่าปกติ
หมอโทนี่ไม่เคยบอกว่าผมสติไม่ดี
เขาบอกว่าผมเป็นคนปกติ
เอ็ดกับลอร์เรนพูดกับเราด้วยความระมัดระวัง
พวกเขาให้เราตอบคําถาม เพื่อหาคําตอบว่าเกิดอะไรขึ้น
(เสียงต่อไปนี้เป็นเสียงที่อัดไว้)
โอเค
(ระหว่างครอบครัววอร์เรน กับครอบครัวแกลตเซลในฤดูร้อนปี 1980)
เดวิด ขอชื่อเต็ม
เดวิด ไมเคิล แกลตเซล
อายุเท่าไรเดวิด
- สิบสอง - อายุ 12
คิดยังไงกับเรื่องทั้งหมดนี้เดวิด
อยากให้มันจบใช่มั้ย
อยากให้จบใช่มั้ย
- ไม่อยากให้เป็นแบบนี้ต่อไปใช่มั้ย - ครับ
ไม่อยาก โอเค
- ลอร์เรนเล่าว่ามีอยู่ช่วงหนึ่งที่เหตุการณ์รุนแรง - มากกว่าช่วงหนึ่ง
- มากกว่าเหรอ - โอย ทั้งคืนเลยค่ะ
งั้นพูดอีกอย่างก็คือ เป็นคืนที่วุ่นวายมาก
ใช่ ให้เจออีกไม่เอาแล้ว
เราพูดจริง เราต้องการความช่วยเหลือ
เชื่อเถอะ เราอยากกําจัดมันจริงๆ
แม่ผมคือแบบว่า...
หวังมากๆ ว่ามันจะแก้ไขทุกอย่าง
แม่อยากให้ครอบครัวไม่มีเรื่องวุ่นวาย
อยากมีชีวิตแบบก่อนที่เรื่องวุ่นวายจะเกิดขึ้น
พวกเขาเล่าเรื่องที่น่ากลัวให้ฟัง
แต่เราต้องเจอเองก่อน ถึงจะยอมรับได้ว่าเรื่องที่เล่าเป็นเรื่องจริง
- ครับ - เราต้องเห็นก่อน ต้องสัมผัสได้ก่อน
เราต้องรู้ก่อนว่ามีผีที่นั่นจริงๆ ถึงจะพูดได้ว่า "บ้านนี้มีผีสิง"
มันบอกเดวิดว่ามันจะเอาวิญญาณเขาวันนี้
มันพูดยังไงเกี่ยวกับวิญญาณนาย
มันบอกว่าจะเอาวิญญาณผมไป แค่นี้
ตอนนี้มันอยู่ที่นี่มั้ย
เอ็ดแบบ "ขอดูมันโชว์ตัวหน่อย
มันพลังเยอะ มันต้องพิสูจน์หน่อยว่ามันมาแล้ว"
ผมต้องใช้วิธีทางศาสนายุให้มันปรากฏตัว
ผมเป็นคริสต์ ผมใช้นามพระเจ้า
ผมใช้น้ําเสก
ใช้ไม้กางเขน
อาจจะฟังดูเว่อร์
แต่มันคือวิธีที่หมอปราบผี หรือนักปีศาจวิทยาใช้กัน
ผมยุจนกระทั่งเห็นอะไรไม่รู้ตัวเป็นๆ โผล่มา
เอ็ดพูดว่า "ถ้ามีพลังจริง
เคาะโต๊ะสามครั้ง"
ทันใดนั้นก็...
ตึ้ง!
เหมือนมีคนเอาค้อนทุบพื้นห้องครัว
ห้องครัวสั่น
ไฟกะพริบรัวๆ
ทุกคนสัมผัสได้
เอ็ดมองเดวิดแล้วถามว่า "กลัวมั้ย"
เดวิดตอบว่า "กลัวครับ เพราะมันจะทําร้ายผม
ผมคุยกับคุณ คุณมาที่นี่
เราทุกคนจะถูกลงโทษเพราะแบบนี้"
แล้วลอร์เรนก็เดินทั่วบ้าน
ฉันเดินเข้าไปในบ้าน เพื่อจะได้สัมผัสผ่านแรงสั่นสะเทือน
เดินดูตามห้องต่างๆ ในบ้าน
มีกฎแรงดึงดูดค่ะ
วิญญาณจะต้องผูกติด กับสมาชิกคนใดคนหนึ่งในบ้าน
ลอร์เรนโน้มตัวไปใกล้เอ็ดแล้วกระซิบว่า
"มีร่างตัวใหญ่ๆ ดําๆ ยืนอยู่ข้างเด็กผู้ชาย
มันคือปีศาจร้าย"
รู้สึกแปลกๆ
เพราะเราไม่เห็นอะไรเลย
เอ็ดกับลอร์เรนคุยกับพ่อแม่ผม
"ไม่ใช่ผี
มันคือปีศาจ"
ผมกลัวเลยตอนนั้น
ทุกคนในครอบครัวกลัว
เพราะไม่รู้ว่าเกิดอะไรขึ้น
ปู่ผมเชื่อว่า
การสิงมีอยู่ห้าขั้น
หนึ่ง ยอมให้สิง
(ผีถ้วยแก้ว)
มีคนทําอะไรสักอย่าง
ที่ทําให้สิ่งที่เหนือธรรมชาติมีที่อยู่
อาจจะเป็นกระดานผีถ้วยแก้ว หรือตอนที่เรียกร่างทรงมาติดต่อวิญญาณ
ขั้นต่อไปคือแฝงตัว
ทีนี้วิญญาณจะอยู่ในบ้านละ แต่เราจะสัมผัสไม่ได้
เป็นผีหรือคนที่เรารักมาหา และอยากให้รู้ว่าพวกเขามาแล้วนะ
ซึ่งปกติ
ขั้นต่อมาเป็นครอบงํา
ทีนี้วิญญาณจะเริ่มควบคุมเจตจํานงเสรีของเรา
เราจะแสดงความอยากที่ชั่วร้ายขึ้นออกมา รวมถึงพฤติกรรมที่เป็นลบมากขึ้น
จนสุดท้ายกลายเป็นโดนสิงเต็มๆ ซึ่งเกิดขึ้นน้อยมากๆ
ถึงตอนนั้นเราจะไม่เป็นตัวเองแล้ว คุมไม่ได้
ร่างกายถูกอย่างอื่นครอบงําอย่างสมบูรณ์
ตอนเจอกันครั้งแรก เอ็ดก็สัมผัสได้แล้วว่าเดวิดอยู่ในขั้นครอบงํา
เอ็ดอธิบายให้ฟังว่า ปีศาจจะทําให้เดวิดมีพฤติกรรมไม่เหมือนเดิม
ปีศาจจะควบคุมความคิดเขา ส่งข้อความผ่านเขา
อารมณ์เขาจะแปรปรวนมากขึ้น
เอ็ด วอร์เรน เคยเห็นเหตุการณ์นี้มาแล้วหลายครั้ง
เขาบอกว่า "พวกคุณต้องติดต่อโบสถ์"
แม่ตอบไปว่า "เราติดต่อแล้ว เราลองแล้ว"
เอ็ดตอบกลับมาว่า "เดี๋ยวผมช่วย"
"พวกคุณต้องบันทึกเหตุการณ์ไว้
รวบรวมหลักฐานให้ได้มากที่สุด เพื่อเสนอต่ออัครสังฆราช
แล้วอัครสังฆราชของบริดจ์พอร์ท จะเป็นคนตัดสินใจ
เกี่ยวกับเรื่องที่เรากําลังรับมืออยู่"
ผมแบบ "ไม่จริงอะ เป็นไปไม่ได้
มีแต่ใน...
การ์ตูนกับในหนัง"
เอ็ดกับลอร์เรนเตือนเราว่าไม่ใช่เรื่องเล่นๆ
"อย่าชะล่าใจเด็ดขาด
ปกป้องตัวเอง
เพราะเราไม่มีทางรู้เลยว่ามันจะเกิดขึ้นเมื่อไร"
แม่เอาเครื่องอัดเทปเสียงออกมา
พี่สาวซื้อกล้องโพลารอยด์มา
ที่ถ่ายรูปแล้วรูปออกมาเลย
ตั้งแต่นั้นเราก็เริ่มบันทึกทุกอย่าง
ตอนนั้นปิดเทอมหน้าร้อน
สวัสดีครับคุณผู้ชม...
ไม่มีใครหลับ
ผู้สมัครท้าชิงตําแหน่งประธานาธิบดี ของพรรครีพับลิกันสองคน...
อดีตผู้ว่าการรัฐแคลิฟอร์เนีย โรนัลด์ รีแกน
อดีตทูต...
เราผลัดกันดูเดวิด
จะชอบหรือไม่ชอบ
ยังไงมันก็คือหน้าที่เรา ที่จะต้องรักษาความสงบสุขของโลกต่อไป
เพราะมีแต่เราเท่านั้นที่ทําได้
เราไปต่อไม่ได้...
หลังจากนั้นเดวิดก็เริ่มมีพฤติกรรมแปลกๆ
เดวิด
ตายแล้ว
(ภาพและเสียงที่บันทึกไว้ต่อไปนี้)
(ถ่ายและบันทึกโดยครอบครัวแกลตเซล ในเดือนสิงหาคมและกันยายน ปี 1980)
หวัดดี
แกตาย
แกเป็นใคร แกคือตัวอะไร
- ไม่ใช่ธุระอะไรของแก - เดวิด
แม่อยู่นี่
เร็ว ลุกขึ้น
เร็ว ลุก
ออกไป ออกไปจากร่างลูกฉัน
ไม่
นี่แม่เอง
ควายเอ๊ย
แกตาย
อย่าทําแบบนี้
เดวิด ลุกขึ้น
ให้ตายเถอะ ออกไป...
เรียกบาทหลวงมา
เรียกเขามาที่บ้านเดี๋ยวนี้
ออกไปจากตัวลูกชายฉัน
- ไม่ - อย่ายุ่งกับลูกฉัน
ตรงนี้
พยายามอยู่ ล็อกแขนไว้แล้ว
ไอ้ห่าเอ๊ย
สวดมนต์เลย
พระบิดา พระองค์สถิตในสวรรค์ พระนามพระองค์จงเป็นที่สักการะ
พระอาณาจักรจงมาถึง
ขอให้ทุกสิ่งเป็นไปตามน้ําพระทัย ในแผ่นดินเหมือนในสวรรค์
ขอประทานอาหารประจําวัน แก่ข้าพเจ้าทั้งหลายในวันนี้
โปรดยกโทษข้าพเจ้า เหมือนที่ข้าพเจ้ายกโทษให้ผู้อื่น
น่ากลัวมาก
ออกไปจากตัวลูกฉัน
จู่ๆ เขาก็กรีดร้อง สู้ แล้วไม่มีใครอยู่
มีอยู่ช่วงหนึ่งเราจับภาพเขาได้
เขาทํามือเหมือนจับอะไรสักอย่าง
เหมือนมันบีบคอเขา
เขาพยายามสุดแรงเกิดเพื่อดึงมือออกจากคอเขา
ออกไปจากตัวลูกฉัน
เราขนลุกจนเสียวกระดูกสันหลังเลย
น่ากลัวมากจริงๆ
เราไม่รู้ว่าจะรับมือยังไง
ผมจําได้ว่าโดนบีบคอ
แต่จําไม่ได้ว่าพอสลบแล้วเกิดอะไรขึ้น
จําไม่ได้ว่าสลบรึเปล่าหรือเกิดอะไรขึ้น
ไม่มีใครตอบได้
ทุกคนสภาพจิตใจอ่อนล้า
และเหตุการณ์แย่ลงเรื่อยๆ
เขาใช้ความรุนแรงกับทุกคน
เขาพยายามบีบคอแม่ผม พี่สาวผม
สองสามนาทีบ้าง สองสามชั่วโมงบ้าง
เราผลัดกันนอน
เราไม่อยากแยกอยู่คนเดียว
เรารู้ว่าถ้าอยู่คนเดียว โอกาสที่จะโดนทําร้าย...
จะทวีคูณขึ้น
ทุกคนในครอบครัวถูกทําร้ายร่างกาย
เราสวดมนต์ไม่หยุด
เราคิดว่าถ้าเราสวดดังขึ้นเรื่อยๆ มันจะหายไป
ที่รบกวนจิตใจแม่ผมที่สุด คือพ่อไม่ช่วยหรือให้กําลังแม่ในเรื่องนี้
แม่รู้สึกโดดเดี่ยว
ตอนนั้นพ่อคิดว่าเดวิดมีปัญหาทางจิต
คิดว่าเราทําให้เกิดอุปาทานหมู่
พ่อเลยไม่ยุ่งกับใคร อยู่คนเดียว
พ่อทํางานสองอย่าง กลับมาบ้านแล้วก็นอน
ทุกอย่างเปลี่ยนไป กลายเป็นว่าจากที่เคยกินข้าวเย็นด้วยกัน
เป็นพ่อทํางานตลอด ไม่อยู่บ้าน
สักพักหนึ่งเลยกว่าพ่อจะรู้ว่าเกิดอะไรขึ้น
ถึงตอนนั้น...
มันก็สายไปแล้ว
แม่ผมโทรหาเอ็ดกับลอร์เรน
แล้วเล่าให้พวกเขาฟังว่าเกิดอะไรขึ้น
นี่แม่เอง
ควายเอ๊ย
อย่าทําแบบนี้
เขาทําโดยไม่รู้ตัว
เขากะพริบตามั้ย
ไม่ ไม่เลย
ตาค้างไม่ขยับ
ถ้าเขามีสติ ตาเขาจะกะพริบถูกมั้ย
หมายถึงเขาไม่รู้ตัวตอนทําใช่มั้ย
ตอนที่มันเกิดขึ้นน่ะ
ผมว่างั้นนะ
โอเค
เอ็ดกับลอร์เรนบอกเราว่าเดวิดโดนสิง
พอสิงสําเร็จ เป้าหมายสูงสุดคือทําลายครอบครัว
และเอาถึงตาย
เรากําลังจะถูกฆ่า หรือ...
ในที่ที่อีกคนถูกฆ่า
มันเกิดขึ้นจริง
เขาอ้อมไปหลังอลัน ดึงมีดออกมา แล้วพูดว่า "ฉันเกลียดทุกคน
ใครเข้ามาใกล้ ฉันฆ่าแน่ ฆ่าหมดไม่เลือกหน้า"
แม่ผมตื่นตระหนกขึ้นมาทันที
แม่คิดว่าจะมีเหตุร้ายเกิดขึ้น
ลูกชายฆ่าตัวตาย
หรือปลิดชีพตัวเอง
แม่แบบว่า "เราต้องหยุดมันเดี๋ยวนี้"
เอ็ด วอร์เรนบอกว่า "พวกคุณต้องจัดพิธีไล่ผี"
ไล่ผีนี่น่าจะน่ากลัวที่สุดแล้วครับ
เราเป็นเหมือน...
กรมตํารวจเรื่องเหนือธรรมชาติ
เราต้องนําตัวคนร้าย
ไปที่โบสถ์
เราต้องพาคนร้ายไปหาหมอปราบผี
เพราะอย่างนี้ผมถึงบอกว่า
เวลาวิญญาณร้าย
หรือปีศาจร้ายสู้แบบเอาเป็นเอาตาย
เราก็ต้องสู้กลับแบบเอาเป็นเอาตาย
ใช่ว่าโบสถ์จะยอมไล่ผีให้ง่ายๆ
ผมไม่รู้เลยว่า ต้องใช้เอกสารเยอะมากถึงจะขอให้มีการไล่ผีได้
เรื่องใหญ่ครับ
กระบวนการขอพิธีไล่ผีในนิกายโรมันคาทอลิก ไม่ใช่เรื่องง่าย
(คุณพ่อมักซิมอส บาทหลวงออร์ธอด็อกซ์ชาวรัสเซีย)
ยิ่งสมัยที่เอ็ดกับลอร์เรนดังมากๆ ยิ่งยาก
จากประสบการณ์ นักบวชหลายคนไม่อยากรับมือกับเรื่องพวกนี้
พวกเขาไม่อยากข้องเกี่ยวกับพลังจากนรก
พวกเขากลัวที่จะก้าวเท้าเข้าไปในบ้านเหล่านั้น
เลยเข้าใจได้ว่าทําไม คนถึงหันไปพึ่งคนอย่างเอ็ดกับลอร์เรน
เพราะนักบวชที่พวกเขานับถือปฏิเสธที่จะช่วย
แต่มันคือหน้าที่ของนักบวชครับ
มันคือหน้าที่นักบวช
เป็นนักบวชก็ต้องช่วยคนเหล่านั้น
โตมากับคริสตจักรโรมันคาทอลิก
เทวทูต ปีศาจ
สิ่งเหล่านี้ฝังลึกในระบบความเชื่อ
แต่ผมมักตั้งคําถามเสมอ ว่าวิญญาณเหล่านั้นมีจริงมั้ย
ผมเปิดใจมากๆ และตามหาหลักฐานเพื่อพิสูจน์ว่ามันมีจริงมั้ย
จะหาว่าผีเป็นเรื่องเพ้อเจ้อก็ได้
จะหาว่าบ้านผีสิงหรือปีศาจเป็นเรื่องเพ้อเจ้อก็ได้
แต่ปีศาจมีอยู่จริง
มีเยอะด้วย
และกลุ่มคนที่ไม่เชื่อนี่แหละ คือกลุ่มที่คุ้มหัวปีศาจอย่างดี
ในนามของพระเยซู
ออกไป
การทํางานกับเอ็ดและลอร์เรน เป็นอะไรที่น่าสนใจและน่าตื่นเต้น
ผมได้เห็นว่ามันมีจริงและมันอันตรายแค่ไหน
ศาสนจักรรู้แล้วว่าเรื่องจริง จากหลักฐานทั้งหมดที่เรารวบรวม
มันคือเรื่องจริง และพวกเขาต้องการความช่วยเหลือ
พระคาร์ดินัลจากพระศาสนจักรคาทอลิก มาเองเลย
พวกเขาแต่งชุดแดง
และพระคาร์ดินัลขับรถปอร์เช่สีแดงมา
อยู่พระศาสนจักรคาทอลิกนี่ดีเนอะ
เขาเจอกับครอบครัว
พวกเขาตัดสินว่าเรามีบางอย่างที่ต้องแก้ไข
(2 กันยายน 1980 หนึ่งเดือนต่อมา)
พระศาสนจักรคาทอลิก อนุญาตให้เราทําพิธีไล่ผีแบบย่อมๆ
พวกเขาเชิญครอบครัวผม ไปที่โบสถ์เซนต์โจเซฟที่บรู๊คฟิลด์
ผมคิดว่าคงไม่มีอะไรเลวร้ายเกิดขึ้น
เพราะผมอยู่ในบ้านพระเจ้า
คุณพ่อเวอร์จูแล็กที่เป็นบาทหลวงเตือนพวกเราว่า
"การไล่ผีอาจรุนแรงถึงขั้นมีการตายเกิดขึ้น"
มันน่ากลัวมากครับ
แต่เราไม่มีทางเลือก
เริ่มสวด
ในนามของพระบิดา พระบุตร และพระจิต
ตอนเร่ิมคล้ายๆ กับพิธีมิสซา
ข้าแต่พระบิดา พระองค์สถิตในสวรรค์ พระนามพระองค์จงเป็นที่สักการะ...
ผมจําได้ว่าตอนนั้นผมอยู่ในโบสถ์
แล้วพวกเขาก็สวดมนต์ ผมจําได้แค่นั้น
ขอประทานอาหารแก่ข้าพเจ้าทั้งหลายในวันนี้
โปรดยกโทษข้าพเจ้า...
ทันใดนั้นทั้งห้องก็เย็นเฉียบ
เรารู้ทันทีว่าสถานการณ์เริ่มไม่ดี
พระแม่มารี พระมารดาของเจ้า โปรดคุ้มครองเรา...
ภายในไม่กี่นาที เดวิดก็เริ่มมีพฤติกรรมแปลกๆ
(เสียงครอบครัวแกลตเซล)
เขาเริ่มคําราม ทําเสียงขู่ ด่าทอบาทหลวง
ไอ้อ้วน ไอ้ควาย
แกตาย
เดวิดดิ้นและสั่นกระตุก
หน้าตาเขาเปลี่ยนไป
ตัวเขา...
กระตุกไปมา
พวกเหี้ยส้นตีนหน้าหมา
เขาหลุดออกไปได้ และพยายามจะทําร้ายคุณพ่อเวอร์จูแล็ก
เราเลยต้องล็อกเดวิดไว้
ผมจําได้ว่าตอนนั้นผมล็อกขาเขาไว้
ส่วนเอ็ด วอร์เรนล็อกอีกข้าง
ตอนนี้เป็นเวลาที่...
เขางอตัวในแบบที่คนปกติงอไม่ได้
ตอนผมจับเขากดไว้กับพื้น ผมบอกเขาว่าพระเยซูรักเขามาก
แกอ่อนแอ พระเยซูแข็งแกร่งกว่าแกมาก
แก... แกอ่อนแอมาก
พระเจ้า เขาเป็นลูกพระเจ้า
แกทําอะไรลูกพระเจ้าไม่ได้หรอก
พระเยซูจะต้องตายในนรก
แม่รักลูก
มันรู้แล้วว่าครั้งนี้คือแมตช์ตัดสิน
ต้องให้เขาใช้ไม้กางเขน
หยิบให้หน่อย เสกไว้แล้ว
อาร์นี่หยิบไม้กางเขนแล้วทาบบนหน้าผากเดวิด
พระเยซูอยู่บนหน้าผากแล้ว
มันดิ้นพราด
ในนามพระเจ้าพระเยซูคริสต์...
ถึงจุดหนึ่ง ลิ้นเดวิดบวมจนเขาหายใจไม่ออก
หน้าม่วง
ทุกคนร้อง
เราต้องหยุด
รู้สึกหมดหนทาง ว่างเปล่า
ผมตะโกนใส่มันสุดเสียง
ผมบอกมันว่า "อย่ายุ่งกับเด็กคนนี้ เอาฉันไปแทน
ฉันอยู่นี่ เอาฉันไปแทน"
แล้วผมก็รู้สึกได้ถึงความเย็นหนาวเหน็บ
เย็นเฉียบ
ลอร์เรนพูดว่า "ตายแล้ว
ทําอะไร"
เอ็ดพูดว่า "อย่าทําแบบนี้"
อย่าท้าปีศาจเด็ดขาด
เราไม่รู้ไง
เขาคิดว่าเขาแค่พยายามจะช่วยเดวิด
ผมจําได้ว่าปู่ผมบอกเขาว่า
"นายไม่ควรพูดแบบนั้น
เพราะมันเท่ากับว่านายเปิดทางให้มัน
ทําร้ายนาย"
ปู่ผมพูดถูก
เรารู้สึกว่ามันจบแล้ว
ปีศาจออกจากร่างเดวิดแล้ว
ผมจําได้ว่าผมมีความสุขมาก
ผมเล่นที่ข้างนอกบ้าน...
บ่อยมาก
พยายามเป็นเด็กดี
เป็นเด็กดีของครอบครัว
แม่ผมอบขนม
ทํากับข้าวให้เรากิน ทําให้เรามีความสุข
เราคิดว่า
เราจะได้เริ่มต้นใหม่
แต่กลายเป็นว่าไม่ใช่
(กรมตํารวจเมืองบรู๊คฟิลด์)
ผมรับรู้แล้วว่ามีเรื่องแปลกๆ...
(เกลนน์ คูเปอร์ ตํารวจสายสืบคอนเนตทิคัต)
มีเหตุการณ์ที่เกี่ยวกับปีศาจเกิดขึ้นที่บ้านแกลตเซล
ตํารวจบางคน ได้รับเรื่องร้องเรียนว่ามีเสียงรบกวน
ตอนนั้นผมเป็นตํารวจสายสืบที่เข้าเวรอยู่
เอ็ดกับลอร์เรน วอร์เรน ไปที่กรมตํารวจเก่าตรงถนนเกรย์สบริดจ์
เอ็ด วอร์เรนแนะนําตัวว่าเป็นนักปีศาจวิทยา
ส่วนลอร์เรน วอร์เรนแนะนําตัวว่าเป็นแม่หมอ
ลอร์เรนอารมณ์เสียมาก
ลอร์เรนเล่าให้ฟังว่ามีอยู่ช่วงหนึ่งตอนไล่ผี
อาร์นี่ เชเยนน์ จอห์นสันท้าปีศาจ ให้ออกจากร่างเดวิดแล้วสิงเขาแทน
ลอร์เรนโมโหมาก
เธอบอกว่า "เขาไม่ควรทําแบบนั้น ใครก็ตามห้ามทําแบบนั้น
เขาไม่รู้ว่าเขากําลังเล่นอยู่กับอะไร"
เธอบอกว่า "ฉันเห็นอาการบาดเจ็บสาหัส
หรือการตายจากการโดนมีดแทง"
เธออยากเตือนเราว่า อาจจะมีอาชญากรรมเกิดขึ้น
เธอ...
ขอพูดให้กระจ่างหน่อย เธอบอกว่า "ฉันเห็นว่ามันเกิดขึ้นในนิมิต"
เธอดูจริงจังมาก ไม่ได้ดูแปลกๆ ไม่ได้ทําตัวแปลกๆ
ผมว่าเธอเล่าสิ่งที่เธอเชื่อ
และสําหรับเธอ มันคือเรื่องจริง
ก็นั่นแหละครับ
สรุปแล้วเกิดขึ้นจริง
พี่สาวผมทํางานที่บ้านรับเลี้ยงสุนัขในบรู๊คฟิลด์
เธออยากเริ่มต้นชีวิตกับอาร์นี่
ฉันเป็นช่างแต่งขนสุนัข
หัวหน้าฉันคืออลัน โบโน่
ในเวลาต่อมาเขากลายเป็นเพื่อนฉันกับอาร์นี่
(อลัน โบโน่ หัวหน้าเด็บบี้)
ฉันกับอาร์นี่เช่าอะพาร์ตเมนต์อยู่
ได้อะพาร์ตเมนต์เสร็จก็ได้งานเลย
เราตื่นเต้นที่จะได้อยู่ด้วยกัน
ได้หายใจเต็มปอด และทุกอย่างสงบลงหลังเจอเรื่องที่สุดจะวุ่นวาย
เรารู้สึกโล่งใจ แบบว่า "มันจบแล้ว
มันจบแล้ว เราหาความสงบกันได้สักที"
จําไว้ว่าเวลาเราท้าปีศาจ
มันไม่ได้ทําตามที่เราท้า ณ เวลาที่เราท้าให้มันทํา
มันจะรอให้เราอ่อนแอที่สุดก่อน แล้วมันค่อยโจมตี
(16 กุมภาพันธ์ 1981 ห้าเดือนหลังประกอบพิธีไล่ผี)
เช้าวันนั้นที่ผมกับเด็บบี้ตื่นมา ผมรู้สึกไม่ค่อยสบาย
รู้สึกเหมือนจะป่วย
เราขับรถไปรับน้องสาวผมที่บริดจ์พอร์ท
เพราะเราวางแผน ว่าจะอยู่กับพวกเขาในช่วงสุดสัปดาห์
เรากินข้าวเที่ยงกับอลัน โบโน่
และดื่มไวน์ไปสองแก้ว
แล้วอลันเริ่มกรึ่มๆ
ผมพูดกับเด็บบี้ว่า...
ผมหันไปหาเด็บบี้แล้วพูดว่า
"กลับกันแล้วมั้ย ฉันว่าเราควรกลับได้แล้ว
พาน้องๆ ออกจากวงเหล้ากัน"
ไม่ได้มีเรื่องไม่ดีเกิดขึ้น แต่เขาเสียงดังแล้วก็โวยวาย นั่นนี่นี่นั่น
ผมไม่อยากให้น้องๆ อยู่ในสถานการณ์แบบนั้น
เราเดินลงบันได
แล้วหลังจากนั้นผมก็จําอะไรไม่ได้อีกเลย
ตอนนั้นน่าจะประมาณทุ่มสองทุ่มมั้ง
ผมจําได้ว่าโทรศัพท์ดัง
- ฮัลโหล - พี่สาวผมโทรมาแล้วก็ร้องไห้
ก่อนที่พี่สาวผมจะพูด
ผมเห็นภาพผู้ชายคนหนึ่ง...
ตาย
เดวิด เรียกแม่มา เรียกแม่มา
อีกสิบวินาทีต่อมา แม่กรี๊ด
ผมแบบ "เวรแล้ว"
แม่บอกพ่อว่า "ขึ้นรถ
เราต้องไปที่บ้านรับเลี้ยงสุนัข"
เดวิดบอกผมว่าอลัน โบโน่ตาย
"ตายได้ยังไง นายพูดอะไร"
เดวิดบอกว่า "อาร์นี่ เชเยนน์ จอห์นสันถูกสิง"
"ฝีมือปีศาจ
มันฆ่าเขา"
ฝ่ายประสานงานโทรหาผม
พวกเขาแจ้งผมว่ามีการแทงกันเกิดขึ้น
เราเรียกให้ทุกคนมาช่วย
เดโบราห์ แกลตเซล บอกตํารวจหน่วยลาดตระเวนที่กําลังจะไปถึงว่า
อาร์นี่กับอัลเลนดื่มเหล้า
มีการทะเลาะกันเกิดขึ้นในอะพาร์ตเมนต์ จนกลายเป็นชกต่อยกัน
ไปจบที่สนามหญ้าหน้าบ้านรับเลี้ยงสุนัข ประมาณสี่เมตรสี่เมตรครึ่งจากประตูหน้า
ในระหว่างต่อสู้กัน
อาร์นี่ชักมีดที่อยู่ในปลอกออกมา
แล้วก็แทงอลัน โบโน่...
ย้ําๆ
อลัน โบโน่บาดเจ็บสาหัส
เด็บบี้ แกลตเซลตกใจและกลัวมาก
บอกว่าอาร์นี่เข้าไปในป่า
เธอคิดว่าเขามุ่งหน้าไปยังบ้านของครอบครัว ที่อยู่บนถนนโอ๊คโกรฟ ซึ่งอยู่ไม่ไกล
ผมเห็นภาพอาร์นี่
ผมเห็นเขาเดินมุ่งหน้ามาที่บ้านผมในบรู๊คฟิลด์
ผมรู้เลยว่าอาร์นี่ถูกปีศาจสิง
พี่ชายผมตื่นตระหนก
เขาลากโต๊ะไปไว้ที่ประตูโดยมีผมช่วย
เราล็อกประตูและเอาโต๊ะกั้นไว้
เพราะเดวิดพูดว่า "เขาจะมาฆ่าผม"
ตั้งแต่เกิดมา ผมไม่เคยกลัวอาร์นี่ เชเยนน์ จอห์นสัน
ไม่เคยเลย
แต่ตอนที่เดวิดบอกผมว่าอาร์นี่โดนปีศาจสิง
ผมกลัวจนขนลุก
ตอนคนขับรถพยาบาล กําลังขับกลับจากส่งอลัน โบโน่ที่โรงพยาบาล
เขาเห็นผู้ต้องสงสัย ที่มีรูปพรรณสัณฐานเหมือนลักษณะที่บรรยายไว้
เขาจึงโทรหาตํารวจ
และตํารวจนําผู้ต้องสงสัยไปคุมขังไว้
ถ้าคนขับรถพยาบาลไม่เห็นอาร์นี่
วันนี้ผมกับเดวิดน้องผมคงตายไป
(ตํารวจ)
ผมได้รับมอบหมาย ให้พิสูจน์เอกลักษณ์ของอาร์นี่ เชเยนน์ จอห์นสัน
ผมให้เขาปั๊มลายนิ้วมือ
ผมให้สิทธิมิแรนด้าเขาด้วย
(กรมตํารวจบรู๊คฟิลด์)
สภาพเขาเหมือนเพิ่งมีเรื่องมาจริงนะ
เหมือนไปชกต่อยกับใครมา ดูกระเซอะกระเซิง
มันไม่ปกติอะ
ผมเพลียมาก ไม่มีแรงยืน
ผมนั่งอยู่บนเก้าอี้
แล้วถามเขาว่า "พาผมมาที่นี่ทําไม
เกิดอะไรขึ้น"
เขาตอบว่า
"นายฆ่าเพื่อนนายเมื่อกี้"
ผมตอบไปว่า "ไม่ใช่"
ผมไม่เชื่อว่าผมฆ่าเพื่อนผม ผมบอกว่า
"คุณเข้าใจผิดละ อลันไม่ได้เป็นอะไร เราเพิ่งออกจากบ้านมา"
เขาบอกว่า "ไม่ใช่ เขาตายแล้ว นายฆ่าเขา"
ไม่ร้องไห้ ไม่มีคําว่า "ขอโทษ"
มีแต่ "ผมไม่รู้ว่าเกิดอะไรขึ้น"
เขาจําอะไรเกี่ยวกับ...
เหตุฆาตกรรมไม่ได้เลย
ผมไม่เคยทําร้ายใคร
ไม่เคย
ผมไม่เคยถูกจับข้อหาอะไรทั้งนั้น
ผมเลย...
ผมบอกพวกเขาว่า "ผมไม่ได้ทําแน่นอน พวกคุณจับมาผิดคนแล้ว"
(กรมตํารวจบรู๊คฟิลด์)
กรณีของเดวิด แกลตเซล
เป็นกรณีที่อาร์นี่ จอห์นสันถูกสิง เพราะเข้าช่วยเหลือและท้าปีศาจ
นี่คือความเป็นไปได้ครับ
ผมเคยเจอในเอกสารข้อมูล
มันเรียกว่า "ย้ายร่างสิง"
มันคือการที่วิญญาณร้าย ย้ายร่างจากคนที่มันสิ่งอยู่
ไปยังอีกคนที่อาจจะอยู่ในพิธีไล่ผี
ทนายฝ่ายจําเลยในคอนเนตทิคัต จะพิสูจน์ว่าลูกความไม่ได้ก่อเหตุฆาตกรรม
เพราะจําเลยอายุ 19 ปี กล่าวอ้างว่าเขาถูกปีศาจสิงขณะฆ่า
อาร์นี่ เชเยนน์ จอห์นสัน ชายอายุ 19 ปี ไม่มีประวัติใช้ความรุนแรง
ถูกตั้งข้อหาฆาตกรรมอลัน โบโน่ เจ้าของอะพาร์ตเมนต์ด้วยมีด
เขาอ้างว่าถูกปีศาจสิงขณะฆ่าและจําไม่ได้ว่าฆ่า
เดโบราห์ แกลตเซล แฟนของอาร์นี่ ผู้อยู่ในเหตุการณ์
และคนที่น้องชายอายุ 11 ปีถูกสิง
เล่าถึงเหตุการณ์ที่เกิดขึ้นให้ฟัง
ฉันไม่เห็นว่ามีการแทงกันเกิดขึ้น ฉันอยู่ในเหตุการณ์ค่ะ
(เดโบราห์ แกลตเซล แฟนจอห์นสัน)
แล้วคุณเห็นอะไร
ผลักกันไปมา
แล้วยังไงต่อคะ
เหตุการณ์รุนแรงขึ้น
เด็บบี้คิดว่าจะมีการพิสูจน์ได้ว่าจริง
รู้สึกมั่นใจ
ว่าเราจะพิสูจน์ได้ว่ามันคือการโดนสิงจริงๆ
เราเจอขนาดนั้น
มันควรยืนยันกับทุกคนได้แล้วว่าปีศาจมีอยู่จริง
มาร์ติน มินเนลล่า ทนายของจอห์นสัน ไม่ได้เอ่ยถึงปีศาจแต่อย่างใดในศาล
ตอนนี้เรายังทําอะไรไม่ได้ จนกว่าจะได้ผลรายงานจากนักพยาธิวิทยา
รายงานจากนักพยาธิวิทยาของเรา และผลชันสูตรศพ
ผมไม่เชื่อเรื่องผีเรื่องสาง
ก่อนจะต้องลงแรงลงเวลาไปมากกว่านี้...
(มาร์ติน มินเนลล่า ทนายฝ่ายจําเลยของอาร์นี่ จอห์นสัน)
ผมบอกว่าผมขอหาข้อมูลก่อน
เอ็ดกับลอร์เรน วอร์เรนบอกผมว่า "ไม่ใช่ฝีมืออาร์นี่ จอห์นสัน
ปีศาจควบคุมร่างกายอาร์นี่
และฆ่าอลัน โบโน่"
แฟนผมบอกว่าพวกเขาเพี้ยน
เธอบอกผมว่า "อย่ายุ่งกับคดีนี้เลย"
แต่ผมอยากรู้อีก
ภายนอกเหมือนบ้านสไตล์นิวอิงแลนด์เก๋ๆ
แต่ข้างในเหมือนฉากในหนังผีฮอลลีวูด
มันคือพิพิธภัณฑ์ ที่รวบรวมเหตุการณ์เหนือธรรมชาติเอาไว้
เอ็ดกับลอร์เรน วอร์เรน บอกว่าทุกอย่างที่เห็นมาจากเหตุการณ์จริง
ตอนนี้เราอยู่ในบ้านที่...
มีของเหนือธรรมชาติที่อันตรายที่สุดในโลก
มีอยู่ห้องหนึ่ง ข้างในมีของพวกนี้อยู่
เป็นตุ๊กตาที่มีป้ายติดว่า "ห้ามจับตุ๊กตาเด็ดขาด"
ตุ๊กตาชื่อแอนนาเบลล์ ผมว่านะ
(ปีศาจ)
พวกเขาเปิดเทปให้ผมฟัง
อย่าไปไหน
- จะไป - ห้ามไป
อยู่ตรงนั้น
เอ็ดกับลอร์เรน นําหลักฐานทั้งหมดที่พวกเขามีมาให้ดู
ลืมตา เดวิด
สําหรับผม หลักฐานน่าเชื่อถือมาก
ผมเชื่อว่าเรื่องจริง
ผมเชื่อคําให้การ
และผมเชื่อว่าทั้งรัฐคงมีแต่เขา
ที่จะยอมว่าความให้จําเลยด้วยข้ออ้างนั้น
"ปีศาจบังคับให้ผมทํา"
มาร์ติน มินเนลล่า ทนายของอาชญากร บอกว่าจะพิสูจน์ข้อเท็จจริงนั้นเมื่อลูกความขึ้นศาล
ที่อังกฤษ
เคยมีคดีทํานองนี้ครั้งหนึ่ง
แต่ที่สหรัฐฯ ยังไม่เคยมีใครให้การว่าถูกปีศาจเข้าสิง
คาดว่าจะมีการฟ้องคดีต่ออาร์นี่ จอห์นสัน ที่อยู่ชั้นบนของที่นี่ในวันที่ 19 มีนาคม
ที่อังกฤษไต่สวนไปแล้วสามคดี
สองคนโดนข้อหาลอบวางเพลิง อีกคนข้อหาข่มขืน
คําตัดสินของทุกคดีออกมาว่า
ไม่มีความผิดเพราะถูกปีศาจสิง
ตั้งแต่ทํางานเป็นนักข่าวมา 15 ปี มันคือเรื่องที่ประหลาดที่สุดตั้งแต่ผมเคยทําข่าวมา
(ไมค์ อัลเลน อดีตผู้อํานวยการฝ่ายข่าว)
ลอร์เรนกับเอ็ด วอร์เรน ผู้ศึกษาและครูสอนเกี่ยวกับเรื่องลี้ลับชื่อดัง
ทั้งสองคนโต้ว่าพลังปีศาจ ที่อยู่ในตัวจอห์นสันต่างหากที่บังคับให้เขาฆ่า
จากมุมองนักข่าว ประเด็นโดนปีศาจสิงเป็นอะไรที่ยากมาก
เพราะจะพิสูจน์ว่าจริงก็ทําไม่ได้
จะพิสูจน์ว่าไม่จริงก็ทําไม่ได้
สิ่งที่ดีที่สุดที่ทําได้ในฐานะนักข่าวที่ดี คือพยายามหาข้อเท็จจริง
หลังเหตุการณ์แทงผ่านไปหกวัน ก็มีคนแนะนําให้ผมรู้จักกับเอ็ดและลอร์เรน
(คดีบรู๊คฟิลด์ เด็กถูกสิงพูดจาหยาบคาย)
เรานัดเจอกัน
พวกเขาเอาเทปเสียงมาให้ผม
และผมสามารถเอาไปเปิด ในสถานีวิทยุทั้งสองแห่งได้ถ้าต้องการ
สวัสดีตอนบ่ายครับ พบกับผม ไมค์ อัลเลน
ไวน์นิวส์ได้รับเทปเสียงที่ค่อนข้างเขย่าขวัญ
และเกี่ยวข้องกับเหตุการณ์แทงตาย "ปีศาจบังคับให้ผมทํา" ในบรู๊คฟิลด์
ในนามของพระบิดา พระบุตร และพระจิต
ข้าขอสั่งให้เจ้าออกไปจากร่างเด็กคนนี้
ไม้กางเขนอยู่บนหน้าผากแล้ว แกทําอะไรลูกพระเจ้าไม่ได้หรอก
พระเยซูจะต้องตายในนรก
แม่รักลูก
ผมกะเลยว่าจะต้องมีหลายคนโทรมา
แล้วพูดว่า "เอาออกอากาศทําไม คุณนี่แย่มาก"
กลายเป็นว่าส่วนใหญ่โทรมาบอกว่า "จะเปิดให้ฟังอีกเมื่อไร"
ผมได้รับจดหมายจากทั่วประเทศ
จากคนมีญาณทิพย์ จากคนที่ทํางานเกี่ยวกับเรื่องลี้ลับเสนอช่วยผม
แต่ก็ไม่วาย ที่จะโดนคนที่ไม่เชื่อต่อว่าว่า "ถามจริง"
"ดื่มเหล้ากัน แทงกัน"
"คดีตัดสินง่ายมาก หลักฐานชัด"
"จะเอาออกอากาศทําไม ตลก"
ตอนไปยังสถานที่เกิดเหตุฆาตกรรม ไม่มีเพื่อนบ้านคนไหน
รวมถึงนักบวชที่ช่วยไล่ผี อยากพูดถึงเรื่องนี้
ผมติดต่อนักบวชที่อยู่ในพิธีไล่ผี
ผมบอกพวกเขาว่า
"มีคนเล่าว่า
ระหว่างประกอบพิธี เฟอร์นิเจอร์บินว่อนทั่วห้อง
มีการลอยขึ้นมาโดยที่ทุกคนเห็น
ที่ผมจะขอคือ
พูดหน่อยว่า
'ไร้สาระมาก ไม่จริง'
จะได้แยกย้าย"
แต่พวกเขาไม่พูด
เอ็ด
อยากจะพูดอะไรกับคนที่บอกว่า "ฉันไม่เชื่อเรื่องพวกนี้"
หวังว่าพวกคุณไม่ใช่คณะลูกขุน
เราหาข้อมูลหนุนความเป็นมาของคดีนี้ได้ โดยใช้ประวัติของคดีอื่นที่เราเคยทํา
และพิสูจน์ให้เห็นชัดๆ ไปเลย ว่าเหตุการณ์เหนือธรรมชาติเคยเกิดขึ้นที่นี่
คนในรูปดูมีความสุขมาก
ผมไม่เถียง
แต่มี...
แต่พอประตูปิดมันเป็นอีกอย่าง บอกเลย
เราไม่ใช่ครอบครัวอเมริกันแสนสุข
แม่เป็นคนที่มีสิ่งที่ต้องการในใจ
ถ้าอะไรไม่ได้ดั่งใจ
แม่จะโวยวาย
ต่อหน้าคนอื่น แม่จะทําเหมือนเป็นคนเคร่งศาสนามากๆ
ซึ่งในความเป็นจริงไม่ใช่เลย
แม่ไม่เคยไปโบสถ์เลย จนกระทั่งเกิดเรื่องขึ้นกับเดวิด
พอลอร์เรน วอร์เรนเข้ามาถ่ายรูปด้วย
ทุกคนก็แบบ "ใส่เสื้อจําพวก ใส่ลูกประคํา"
ผมไม่อินไง
ผมอายุ 15 ตอนน้องชายผมถูกสิง
ผมไม่เคยพูดหน้ากล้องมาก่อน
แต่ผมอยากให้ความจริงถูกเปิดเผย
เพราะคนที่ไม่รู้เรื่องอะไรด้วย
ถูกฆ่า
แล้วจะมาบอกว่าเป็น "ปีศาจบังคับให้ผมทํา" งี้เหรอ
ไกลความจริงมาก
ผมรู้เพราะผมเคยเจอมา
(14 กรกฎาคม 1980 เจ็ดเดือนก่อนที่อลัน โบโน่ถูกฆ่า)
ผมอยู่นอกบ้าน แล้วเอ็ดกับลอร์เรนก็มาถึง
เอ็ด วอร์เรนถามว่า "เกิดอะไรขึ้น"
ผมตอบว่า "ตามตรงนะ ผมว่าครอบครัวผมบ้า"
ผมยังจําได้อยู่เลยว่าพูดแบบนั้นกับเอ็ด
ไม่รู้ว่าตอนแรก สิ่งที่เอ็ดกับลอร์เรน วอร์เรนต้องการคืออะไร
ผมก็นั่งดูไป แล้วก็รู้สึกว่ามันทะแม่งๆ
ถ้าคุมสถานการณ์ได้จะทําอะไร
พวกเขานั่งคุยกัน ถึงปัญหาของเดวิดที่โต๊ะกินข้าวในครัว
ไม่ชอบอะไรแบบนี้ใช่มั้ย
- ไม่ชอบครับ - ไม่เนอะ
พวกเขาบอกว่า "เดวิดอาจจะด่าพวกคุณ ถ่มน้ําลายใส่พวกคุณ"
เขาจะร้องและทําเสียงขู่เหมือนคนป่าเถื่อน"
ที่ผมกังวลคือ ทําไมถึงพูดแบบนั้น
ทั้งๆ ที่เราก็นั่งอยู่ตรงนั้นด้วย
ให้เด็กออกไปข้างนอกก่อนมั้ย ลงไปข้างล่าง หรือไปทําอะไรก็ได้
แต่พวกเขาอยากให้เราได้ยิน
และเราก็ได้ยิน
เหมือนชี้นําพวกเขาว่าต้องทําอะไร
เดวิดทําอะไรเวลาไม่เป็นตัวของตัวเอง
- ถ่มน้ําลาย สบถ เริ่มสบถ - สบถบ่อยมาก
ด่าบาทหลวงด้วยเหรอ
ด่าฉันด้วย ส่วนใหญ่ด่า...
คิดว่าเดวิดไม่ฉลาดพอ ที่จะเข้าใจแล้วทําตามเหรอ
สองวันต่อมาเดวิดทําตามแบบที่พูดเป๊ะ
เอานะลูก
ไอ้ห่าเอ๊ย
ฉันจะลงโทษแก
เดวิด หยุด
แกสมควรตาย
- เดวิด - แกไม่สมควรอยู่
เดวิด สงบสติ
แกตาย
อีอ้วนหน้าส้นตีน
ช่วงแรก
เอ็ดกับลอร์เรนมาบ่อยมาก วันเว้นวันเลยมั้ง
สัปดาห์แรกมาทุกวันเลย
แม่อยู่นี่
ทนไว้ ยอมซะ
ทุกคืนกล้องพร้อมถ่าย
- ออกไปจากตัวลูกฉัน - ไมค์พร้อมอัด
- ไม่ - นี่แม่เอง
กลายเป็นการแสดงซะงั้น
อย่าทําแบบนี้
หยุด ลุกขึ้น
ให้ตายเถอะ ลุกขึ้น เร็ว
แทนที่จะเน้นช่วยเดวิด แต่กลับอัดคลิปเขาแทน
จริงๆ น่าจะทําอีกอย่าง
มีอยู่วันหนึ่งตอนค่ํา เกิดเหตุการณ์นี้ขึ้น
แม่ตะคอกใส่เดวิดว่าให้หยุด สงบสติแล้วนั่งลง
แล้วเดวิดก็ด่าแม่สารพัด
อีอ้วนหน้า...
แล้วจู่ๆ พ่อก็เดินเข้ามา
- แกไม่ควรมีชีวิตอยู่ - เดวิด...
ลุกขึ้น
เสียงตบ "เพียะ"
ไปนั่งตรงนั้น
พ่อพูดว่า "บอกว่านั่งเดี๋ยวนี้"
พอ หยุดเล่น หยุดทําอะไรแบบนี้
และแน่นอนว่า
ปีศาจนั่งเงียบเลยครับ
ผมดีใจที่อย่างน้อยเขาก็ฟังพ่อ
แป๊บนึง
โอเค แป๊บนะ
คืนที่เกิดเหตุฆาตกรรม ผมกับพ่อทํางานอยู่ข้างนอก
แล้วแม่ก็กรี๊ดดังมาก
"เราต้องไปที่บ้านรับเลี้ยงสุนัข มีเรื่องเกิดขึ้น เด็บบี้ร้องไห้ไม่หยุด"
- เราต้องไปเดี๋ยวนี้ - ได้ๆ
พอไปถึง เด็บบี้ก็พูดว่า "พวกเขาชกต่อยกัน
แล้วอลันโดนแทง เขาอยู่ตรงนั้น"
ผมเห็นอลันนอนตะแคง ผมเดินไปหาเขา
แล้วพลิกตัวเขา แล้วตอนนั้นผมอายุ 15
ผมไม่รู้ว่าต้องทํายังไง ผมไม่เคยรับมือกับเรื่องแบบนี้มาก่อนในชีวิต
จําได้เลยว่าโดนแทงสี่แผล
สี่ที่
เขาพยายามหายใจ
ผมเอาแต่บอกเขาว่า "อลัน ใจแข็งไว้"
นั่นแหละ
ทํายังไงดีล่ะ
ไม่รู้ว่าต้องทํายังไง
เข้าใจที่พูดใช่มั้ย คือมัน...
ไม่ใช่ความรู้สึกที่ผมอยาก...
ผมไม่พูดถึงมันด้วยซ้ํา อันนี้ตามตรง
ผมอยากลืมๆ มันไปซะ
มันคือสิ่งที่...
เราช่วยคนคนหนึ่งไม่ได้ มัน...
ผมช่วยไม่ได้จริงๆ
มันสลดใจที่ต้องเห็นใครสักคนตายแบบนั้น
การฆาตกรรมอลัน โบโน่ ผมไม่เคยคิดด้วยซ้ําว่ามันจะเกี่ยวข้องกับเดวิด
ไม่มีปีซงปีศาจอะไรทั้งนั้น
อาร์นี่หึงเด็บบี้จะตาย
คนทั้งลือและเดากันว่า เด็บบี้แอบเล่นชู้กับอลัน โบโน่
ผมจําได้ว่าเด็บบี้ แกลตเซล
มาที่กรมตํารวจ
แล้วพูดว่า "ฉันได้ยินข่าวลือมาว่า
สาเหตุของการฆาตกรรมคือคบชู้
รักสามเศร้าระหว่างฉัน
อลัน โบโน่
และอาร์นี่ เชเยนน์ จอห์นสัน"
เธอบอกว่า "ไม่จริงนะ
ฉันเคยคบกับอลัน โบโน่จริง แต่เลิกกันแล้ว
เหตุแทงกันหรือฆาตกรรม ไม่ได้เกี่ยวกับเรื่องนั้นเลย"
พรุ่งนี้จะมีการไต่สวนคดีฆาตกรรมสุดแปลก ที่แดนเบอรี่ รัฐคอนเนตทิคัต
ประเด็นสําคัญของคดีนี้คือ คํากล่าวอ้างว่าโดนปีศาจสิง
จิม แวน ซิกเคิลรายงานครับ
พรุ่งนี้ปีศาจจะมาที่ศาลเก่าแห่งนี้ ในแดนเบอรี่ รัฐคอนเนตทิคัทมั้ย
เขาจะให้การในชั้นศาลมั้ย
ตอนนั้นผมยังไม่รู้เรื่องเลยว่าจะมีการไต่สวนคดี
วันไต่สวนวันแรก พ่อกับแม่เอาเงินให้ผม
ให้ผมหยุดเรียนในวันนั้น แล้วไปทําสิ่งที่อยากทําในระหว่างวัน
พวกเขากลัว...
ว่าผมจะไปยุ่งเกี่ยวด้วย
เพราะผมรู้ว่า...
ทั้งหมดเป็นเรื่องที่กุขึ้น
(การไต่สวนคดีปีศาจฆาตกรรม เริ่มขึ้นในวันที่ 28 ตุลาคม 1981)
(ศาลเทศมณฑลแฟร์ฟิลด์)
(ตํารวจแดนเบอรี่)
ครอบครัวเราคิดว่าอาร์นี่จะต้องถูกตัดสินว่าไม่ผิด
เพราะเราจะพานักบวชไปด้วย
พาเอ็ดกับลอร์เรนไปด้วย
รวมถึงหลักฐานทั้งหมดที่รวบรวมได้ เสียงที่อัดไว้ รูปถ่าย
และเราคิดว่าเราจะสามารถทําให้ศาลเห็นได้ว่า
อาร์นี่ไม่ได้เป็นคนฆ่า
เขาถูกเข้าสิงเพราะเขาท้าปีศาจ
อัยการพยายามให้จําเลยได้รับโทษสูงสุด
หากศาลตัดสินว่าผิด
คดีนี้เป็นคดีที่สื่อ...
(วอลเตอร์ ฟลานาแกน อัยการรัฐ)
กับเอ็ดและลอร์เรนเผยแพร่เป็นเวลานาน
เพื่อผลประโยชน์ทางการเงิน ผมเดานะ
เท่าที่รู้ มีสิทธิ์สูงว่าเป็นสูตรสําเร็จการฆาตกรรม
การออกมาบอกว่า
มันคือเรื่องไร้สาระ
บอกว่าเราพยายามปกปิดคดีฆาตกรรมทั่วๆ ไป
ถ้าอาร์นี่ถูกตัดสินว่าผิด เขาจะต้องถูกจําคุก
อย่างน้อย 25 ปี หรือตลอดชีวิต
(แผนกนายอําเภอ เทศมณฑลแฟร์ฟิลด์)
การเข้าไปในห้องพิจารณาคดีนั้นยากมาก
ห้องเต็มจนต้องยืนเอา
ไม่มีใครรู้ว่าต้องคาดหวังอะไร
เหมือนจะมีแมตช์ตัดสินเกิดขึ้น
โดยที่มาร์ติน มินเนลล่า เข้ามาพร้อมกับข้ออ้างว่าโดนปีศาจสิง
กับโรเบิร์ต แคลลาแฮน ผู้พิพากษา ที่ต้องตัดสินว่าเขาจะยอมรับรึเปล่า
เป็นการตรวจสอบความจริงมากกว่า
อันนี้ตามตรง
ตอนนั้นผมขึ้นศาล ครั้งแรกในชีวิต
เสี่ยงโดนจําคุก 25 ปี หรือตลอดชีวิต
ไม่นึกไม่ฝัน
ผมเชื่อว่าลูกความผมจะมีโอกาสได้อธิบายในศาล
ให้คณะลูกขุน ประเมินความน่าเชื่อถือของสิ่งที่เกิดขึ้น
ไม่ใช่ใช้ความเชื่อ
ให้ดูที่หลักฐานที่เป็นรูปธรรม
พิจารณาคําให้การ
และตัดสินจากสิ่งเหล่านั้น
แต่ก็ไม่ไปถึงจุดนั้น
ผู้พิพากษาฟังคําตัดสินของคดีก่อนหน้า ฟังข้อโต้แย้ง
หลังจากนั้นเขากล่าวว่า
คําให้การที่ว่าถูกปีศาจสิงเป็นสิ่งที่ยอมรับไม่ได้
มันไม่เกี่ยวข้องกับคดีนี้ และใช้ไม่ได้ในศาลในสหรัฐฯ
มันไม่ใช่วิทยาศาสตร์
เขาจะไม่อนุญาตให้เสนอหลักฐาน ที่บอกว่าโดนปีศาจสิงหรือที่เกี่ยวกับปีศาจ
จิม แวน ซิกเคิล, นิวส์โฟร์, แดนเบอรี่
ผมใจสลายเลยตอนนั้น
แล้วก็ได้ยินเสียงทุกคนในครอบครัวถอนหายใจ
แบบ "แย่แล้ว"
เวลาขึ้นศาล เราต้องวางมือบนคัมภีร์ไบเบิลกล่าวคําสาบาน
ซึ่งก็โอเค
แต่นอกจากนั้น พวกเขาไม่เชื่อสิ่งเหนือธรรมชาติหรือเรื่องปีศาจ
ยังไงล่ะ
ข้างหน้าผม
มีนักบวชคาทอลิกห้าถึงหกคนลุกขึ้นพร้อมกัน
อย่างกับซ้อมมา
เดินออกไป
แล้วก็ไม่ได้ข่าวคราวอีกเลย
หลังจากนั้นโบสถ์ก็ไม่ออกความเห็นเกี่ยวกับ...
คดีนี้อีกเลย
ผมรู้สึกเหมือนถูกทอดทิ้ง
ผมไม่มีโอกาสได้เล่าความจริงทั้งหมด
พวกเขาไม่ยอมให้พูดความจริง
ผมไม่รู้จะทําไงต่อ
เอาไงดี
พรุ่งนี้จะมีการไต่สวนต่ออีกทีที่แดนเบอรี่ครับ
ตอนนั้นมันกลายเป็นคดีที่แก้ต่างได้ยากมาก
เพราะเอกสารให้ปากคําที่ลงชื่อเรียบร้อย กับตํารวจที่ดูแลพี่สาวเขา
บอกว่าพี่สาวเขาบอกว่าเห็นอาร์นี่แทงอลัน
แต่ถ้าพูดไม่ได้ว่า "อาร์นี่ทําเพราะโดนปีศาจสิง"
แปลว่า "อาร์นี่แทงอลัน"
มาร์ติน มินเนลล่าบอกว่า เราอ้างได้อย่างเดียวคืออ้างว่าปกป้องตัวเอง
เขาบอกว่า "เราจะให้การว่าทําเพื่อป้องกันตัวเอง"
ไม่ได้ผิดโทษฐานฆาตกรรมระดับหนึ่ง
แต่เป็นฆ่าโดยไม่ได้เจตนา
ปัญหาคือ ป้องกันตัวเองไม่เหมือนกับแก้แค้น
พูดอีกอย่างคือ ถ้ามีคนเดินเข้ามา เราอาจจะแทงสักหนึ่งที
หรืออาจจะสองที
ไม่ใช่แทงหลายๆ ครั้ง
เพราะถ้าแทงหลายครั้ง
ข้ออ้างที่ว่าป้องกันตัวเองใช้ไม่ได้ละ
จู่ๆ ก็จะมาบอกว่าทําเพื่อป้องกันตัวเอง
ทั้งๆ ที่ตอนแรกไม่ได้บอกแบบนั้น
ดูแปลกๆ นะ
เป็นทางเดียวที่ผมจะมีโอกาส ไม่ต้องจําคุกอย่างน้อย 25 ปีหรือตลอดชีวิต
ผมต้องให้การในชั้นศาล
ให้การในชั้นศาลยากนะครับ เพราะผมจําไม่ได้จริงๆ ว่าเกิดอะไรขึ้น
และผมบอกพวกเขาแบบนั้น
ผมคิดว่าทุกคนรู้สึกว่า
เรื่องนี้เป็นเรื่องที่โชคร้ายมากในหลายระดับ
ในขณะเดียวกัน มีคนตาย
มีคนที่ทําให้คนคนนั้นตาย และคนที่ทําให้ตายต้องได้รับโทษ
(พิพากษา 24 พฤศจิกายน 1981)
คนในครอบครัวตึงเครียด
พี่สาวผมกลัวมาก
กลัวว่าอาร์นี่จะถูกตัดสินว่าผิดข้อหาฆาตกรรม
และอาร์นี่จะต้องติดคุกไปตลอดชีวิต
ผมถูกพาไปที่ห้องพิจารณาคดี
คนเต็มห้อง
ผู้พิพากษาเดินไปรับคําตัดสินจากหัวหน้าคณะลูกขุน
ผมกังวลและกลัวมาก
คําตัดสินคือ
ไม่มีความผิดโทษฐานฆาตกรรมระดับหนึ่ง
แต่ผิดโทษฐานฆ่าคนโดยไม่เจตนาระดับหนึ่ง
แล้วก็มาที่การตัดสินโทษ
ผมจําคําพูดของผู้พิพากษาแคลลาแฮน ได้จนถึงทุกวันนี้
"ผมไม่มีทางเลือกอื่น นอกจากตัดสินลงโทษคุณอย่างสูงสุด
สิบปีถึง 20 ปี
จําคุกในเรือนจําความมั่นคงสูงสุด"
พอผมได้รับคําตัดสินโทษ เด็บบี้ก็ลุกขึ้นทันทีและบอกกับผู้พิพากษาว่า
"แคลลาแฮน คุณมันบ้า คุณมันเสียสติ"
แล้วเธอก็วิ่งร้องไห้ออกไป
ตอนผมออกจากห้องพิจารณาคดี
เด็บบี้ฝ่าพวกช่างกล้อง
วิ่งมาจูบผม
(คู่รักปีศาจ)
ผมบอกเด็บบี้ว่า
"ฉันอยากให้เธอใช้ชีวิตของเธอ ฉันไม่รู้ว่าจะเกิดอะไรขึ้นกับชีวิตฉัน
แบบนี้เธอจะยังได้ใช้ชีวิต"
แล้วเด็บบี้ร้องไห้
แล้วพูดว่า "นายไม่รักฉัน"
ผมตอบว่า "รักสิ เพราะรักถึงให้อิสระเธอไง"
เธอตอบว่า "ไม่ ฉันจะไม่ทิ้งนาย"
ฉันพูดแบบนั้นมาตลอดตั้งแต่ต้น
อาร์นี่บริสุทธิ์
เขาเจอมรสุมชีวิตที่เลวร้ายมาก
แม่ผมเสียใจมาก
แม่รู้ว่าเขาถูกปีศาจสิง
เขาเป็นคนไม่ใช้ความรุนแรง
แม่สงสารอาร์นี่มาก
แม่อยากให้เรื่องนี้ถูกเล่าออกไป
แม่อยากเล่าความจริง อยากให้ผู้คนรู้ว่าเกิดอะไรขึ้น
ที่นั่งอยู่ข้างผมในตอนนี้ คือคุณแม่ที่ครั้งหนึ่งลูกชายเคยถูกเข้าสิง
เธอจะเล่าเรื่องของเธอให้เราฟัง
- สวัสดีค่ะ - สวัสดีครับ ยินดีที่ได้เจอ
วันนี้เดวิดเป็นยังไงบ้างครับ
ตอนนี้ปีศาจออกจากร่างเขาแล้วค่ะ ไม่โดนสิงแล้วค่ะ
ครับ เป็นปกติแล้วเนอะ
เป็นปกติแล้ว และก็...
แต่อาร์นี่ยังมีปัญหาหลายอย่าง
เขาคือ...
คนที่ติดคุกอยู่ในตอนนี้
เขาถูกจําคุกสิบถึง 20 ปี ข้อหาฆ่าโดยไม่ได้เจตนา
ทั้งๆ ที่เขาไม่ได้เป็นคนทํา
หลังการไต่สวนจบลง แม่ผมได้ไปถึง...
ฮอลลีวูดเลยนะ
เราทุกคนบินเครื่องบินเจ็ตไป
มีรถลีมูซีนมารับ
แล้วเราก็ไปกินข้าวเย็นกับดิ๊ก คาร์ก
แม่ชอบ
แม่ตื่นเต้นมาก
จนไม่อยากเชื่อว่ามันเกิดขึ้นจริง
แต่เอ็ดกับลอร์เรน วอร์เรนมีจุดประสงค์แอบแฝง
พวกเขาพูดว่า "พวกคุณจะได้เป็นเศรษฐี"
เอ็ดกับลอร์เรนบอกว่าจะออกหนังสือ
พวกเขาติดต่อนักเขียนไว้แล้ว
ซึ่งผมเดาว่าคนนั้น น่าจะเขียนเล่มก่อนให้พวกเขาด้วย
พวกเขาพาคุณบริตเทิลมาคุยกับเรา
พวกเขาถามเราเยอะมาก
เอ็ดพูดว่า "เอาให้น่ากลัว"
บริตเทิลพูดว่า "ผมเช็กแล้ว พวกเขาบอกว่ามันไม่ได้เกิดขึ้นจริง"
แล้วเอ็ดก็ตอบว่า "เอาให้น่ากลัว คนมาหาเราก็เพราะแบบนั้น ซื้อความน่ากลัว"
เอ็ดกับลอร์เรน วอร์เรนกลายเป็นคนหลักเลยทีนี้
หกเดือนต่อมา สองคนนั้นมาพร้อมกับเอกสาร
แล้วแม่ก็ถามว่า "จ้างทนายดีมั้ย"
ลอร์เรนตอบว่า "ไม่ต้องหรอก
สํานักงานวิลเลียม มอร์ริสมีทนายเยอะแยะ"
มีน่ะมี แต่ไม่ใช่เพื่อพวกเขา
เพื่อพวกคุณ
- ฮัลโหล - หวัดดีลอร์เรน จูดี้เอง
(คุยทางโทรศัพท์)
- หวัดดีจูดี้ - เป็นไงบ้าง
สบายดี
ได้ข้อมูลอะไรบ้างมั้ย
- คืออะไรเหรอ - เรื่องหนังสือไง
ทุกอย่างไปได้ดี
โอเค ดี
คุณทุ่มเทกับมันมาก
ส่วนเราเจอโศกนาฏกรรม
จะบอกว่า เราก็ต้องการเงินเหมือนกัน
พ่อแม่ผมได้รับเงิน 4,500 ดอลลาร์
ในขณะที่เอ็ดกับลอร์เรน วอร์เรน ได้ไป 81,000 ดอลลาร์กว่าๆ
ทุกวันนี้พวกเขายังได้เงินอยู่ จากหนังตระกูลคนเรียกผี
(คดีปีศาจที่ทําให้คนทั้งอเมริกาอึ้ง)
(คนเรียกผี มัจจุราชบงการ)
ลอร์เรนบอกว่าผม จะกลายเป็นเด็กที่ร่ํารวยจากหนังสือเล่มนั้น
โกหกทั้งเพ
เอ็ดกับลอร์เรน หากินกับเราและได้เงินไปเยอะมาก
ถ้าพวกเขาหากําไรจากคุณได้
พวกเขาจะทํา
พวกเขาไม่ปล่อยให้โอกาสหลุดมือแน่
พอแม่เริ่มรู้แล้วว่าโดนต้ม แม่ใช้คําว่าโดนต้ม
แม่หมดศรัทธาในตัวพวกเขา
พวกเขาถนัดในสิ่งที่ทํา รู้วิธีพูดกับคน รู้ว่าต้องหลอกล่อยังไง
พวกเขาเป็นเซียนต้มตุ๋นเลยละ
เดวิดน้องผมรู้สึกผิดกับเรื่องแย่ๆ ทั้งหมดที่เกิดขึ้น
เขาเสียใจมากๆ
เพราะรู้ว่าอาร์นี่บริสุทธิ์
ถ้าไม่มีเด็บบี้คอยอยู่เคียงข้าง ผมคงอยู่ไม่รอด
กําลังใจจากเธอทําให้ผมมีหวัง
ปี 1985
เราแต่งงานกันในเรือนจํา
เธอสวยมาก ดูสดใสมาก
ผมอยากกอดเธอใจจะขาด
มันดีมาก
(อาร์นี่ เชเยนน์ จอห์นสัน ถูกปล่อยตัวจากเรือนจําในปี 1986)
(เขากับเด็บบี้ แกลตเซลอยู่ด้วยกัน จนกระทั่งเด็บบี้เสียชีวิตในปี 2021)
เรื่องทั้งหมดนี้เปลี่ยนชีวิตผม
ทําให้ผมเข้าหาศาสนามากขึ้น
ผมไม่ได้ถูกสิง
ผมไม่เคยเข้ารับพิธีไล่ผี
ผมไม่ได้ถูกเข้าสิง
ผมรู้ว่าต้องปกป้องตัวเองยังไง
ต้องสวดบทไหน
ตอนนี้ผมควบคุมได้เป็นอย่างดี
ศรัทธาทําให้ผมเข้มแข็ง
ทุกอย่างดูไปได้ดี ชีวิตดําเนินต่อไป
ผมคิดว่าคดีนี้กระทบ...
ทุกคนในครอบครัว
มันสร้างแผลในใจให้กับทุกคน
มันทําให้ชีวิตเราพลิกผันไปหมด
มันเป็นเรื่องที่เราไม่อยากพูดถึง
มันผ่านมาแล้วกว่า 40 ปี
แต่...
มันทําให้เราไม่เหมือนเดิม
และส่งผลกระทบต่อจิตใจ ของทุกคนในครอบครัวเป็นเวลานาน
เราอยู่ในจุดที่เราอยู่กันคนละที่คนละทาง
ไม่มีใครพูดอะไร
เห็นรูปแล้วก็...
กลัวขึ้นมาอีก
เสียใจ
เพราะเด็กอายุ 11 กําลัง...
มีชีวิตวัยเด็กที่ปกติจนกระทั่งเหตุการณ์นั้นเกิดขึ้น
ผมต้องสู้กับมันอยู่ทุกวัน
เรื่องเนี่ย เราอยากรู้ว่าใครพูดความจริง
(แกลตเซล จูดิธ - คาร์ล ซีเนียร์)
หลังจากที่พ่อแม่ตาย ผมกับภรรยาก็ค้นดูของของพวกเขา
แม่ผมจดทุกอย่าง
แม่เป็นโรคย้ําคิดย้ําทํา
จดลงกระดาษบ้าง ปฏิทินบ้าง หรืออะไรก็แล้วแต่ แม่จดบันทึกไว้
มีอยู่แผ่นหนึ่งเขียนว่า
"คืนนี้ทุกคนในครอบครัวกินยาไปแล้ว ไม่มีเรื่องวุ่นวายเกิดขึ้น"
แต่พอค้นต่อ
เราพบว่ามันมีอะไรมากกว่านั้นเกี่ยวกับยาตัวนี้
เราพบว่าแม่เอาโซมิเน็กซ์ใส่ในอาหารให้เรากิน
แม่เอาให้ทุกคนในครอบครัวกินมาเป็นเวลานาน
บางคนหลับได้ทุกที่
เมื่อคืนนอนไม่หลับเพราะตึงเครียดรึเปล่าครับ
คืนนี้ลองกินโซมิเน็กซ์แล้วเข้านอนดู
โซมิเน็กซ์กินแล้วไม่ติด
กินโซมิเน็กซ์สองเม็ดตามที่แนะนํา เพื่อให้หลับสบายอย่างปลอดภัยและตื่นมาสดชื่น
ผมจําได้เวลาแม่เอาข้าวเย็นมาเสิร์ฟให้เรา
แม่จะแยกชามของตัวเอง
สมมติว่าถ้ากินสปาเก็ตตี้ ทุกคนจะกินจากในชาม
แต่แม่จะแยกของตัวเอง ผมถามว่า "เอาอีกมั้ย" แม่ตอบว่า "ไม่เอา"
ผมเชื่อว่าแม่ผมใช้โซมิเน็กซ์ ควบคุมพวกเราที่เป็นผู้ชาย
และก็พ่อ
พอสิ้นวัน
ถ้าทุกคนเหนื่อยและหมดแรง
เดาซิว่าอะไร ทุกคนก็จะนั่งพักผ่อน ไม่มีเรื่องวุ่นวายเกิดขึ้น
แต่โซมิเน็กซ์มีผลระยะยาวต่อคนที่กิน
ไม่ว่าจะเป็นอารมณ์แปรปรวน
น้ําหนักขึ้น
เห็นภาพหลอน
เป็นไปได้สูงมาก
ว่าเดวิดน้องผมกินยาเข้าไปเยอะ ในช่วงหลายปีนั้นจนเห็นภาพหลอน
ฉันจะฆ่าแก
พระเยซูจะต้องตายในนรก
หรืออย่างน้อยก็จนคิดว่าตัวเองหลอน
ฉันจะฆ่าแก ไอ้สารเลว
ระหว่างเดวิด
อาร์นี่ และอลันน้องผม
พวกเขาล้วนแต่เป็นเหยื่อทั้งสิ้น
แม่ผมไม่มีทางวางยาคนในครอบครัวหรอก
แม่...
ดูแลเราอย่างดี
ความจริงก็คือ ตอนผมอายุ 11
ผมโดน...
ปีศาจร้ายเข้าสิง จะว่างั้นก็ไม่ผิด
ความจริงเป็นแบบนั้น ผมไม่มีเหตุผลต้องโกหก
ผมก็คงเหมือนพ่อแหละ หาซื้อของไม่ดีมาซ่อม
ทําตัวเองให้ไม่ว่าง
ทําตัวให้ยุ่งอยู่ตลอด
เพราะอยู่ว่างๆ แล้วมักจะก่อเรื่อง
คําบรรยายโดยเฉลิมรัชฏ์ อัครไชยนนท์